text: [{"text_idx": "#000000", "text": "Kompiitara (Computer) jechuun meeshaa waa tokko shallagu(compute) jechuudha. Bara maqaan kun itti moggaafametti faayidaan kompiitaraa yeroo sanaa inni guddaan waa tokko shallaguudha. Haa ta\u2019u malee yeroo ammaa kompiitarri hamma maqaasaa olitti tajaajila amanuuf rakkisoo ta\u2019an kennuurratti argama. Kuniis kalaqa garaagaraa yeroo yerootti argamee fooyya\u2019aa deemuusaarraan kan ka\u2019eedha."}, {"text_idx": "#000001", "text": "Akka afaan teknoolojii yeroo ammaatti kompiitara jechuun ajaja namaa ykn ajaja program fudhachuun kan dalagaa barbaadame dalaguudha. Fakkeenyaaf , sanada barreessuuf, herrega shallaguuf, fakkii kaasuuf, interneetii fayyadamuuf, game taphachuuf fi kanneen kana fakkaatan ajajamee hojjechuu ni danda\u2019a."}, {"text_idx": "#000002", "text": "Kompiitarri tokko dalagaa barbaadame raawwachuuf qaamota bu\u2019uuraa gurguddoo sadii of keessaa qabaata."}, {"text_idx": "#000003", "text": "Akaakuunis ta\u2019e guddinaan kompiitara garaagaraatu jiru. Fakkeenyaaf, kan harkatti baatamee deemuu danda\u2019u, kan mana keessaa fi kan bakka hojii gargari. Akkasumas baay\u2019ina qaamaa, ariitii fi dandeettii irratti hundaa\u2019uun kompiitara gosa baay\u2019eetu jiru. Haa ta\u2019u malee akkaataan bu\u2019uura hojii kompiitara hundumaa wal fakkaataadha."}, {"text_idx": "#000005", "text": "2. Wantoota harkaan hin qaqqabatamne \u2018Program\u2019 jedhamanii kan waamaman:- kan sanada irratti barreessinu, kan ittiin shallagnu, kan ittiin interneetii fayyadamnu, kan ittiin fakkii kaasnu fi kkf kan nu fayyadanidha. Akka faayyadamaan kompiitaraa barbaadetti Program kumaan lakkaa\u2019amantu jiru. Program kompiitaraa hundumtuu maqaa waliiniitiin \u2018software\u2019 jedhamanii waamamu. Sooftweeriin kamiyyuu harkaan kan tuttuqamuu danda\u2019u miti."}, {"text_idx": "#000006", "text": "3. Qaamni kompiitaraa bu\u2019uuraa tokko \u2018Operating system\u2019 jedhama. Hiikoon isaa \u201cAkkaataa (sirna) dalagaa\u201d jechuudha Operating system\u2019n qaamota alaa fi sooftweerota madaalee kallattii tokkorra walfaana kan deemsisudha. Fakkeenyaaf, Windows , Mac , Linux fi kkf operating system jedhamu."}, {"text_idx": "#000007", "text": "Kompiitarri tokko sirnaan hojjechuuf qaamota bu\u2019uuraa kanneen sadan kallattii tokkorratti ijaaramanii walta\u2019uun hojjechuu qabu."}, {"text_idx": "#000008", "text": "Kompiitarri hafuura 666 wajjin hidhata qabaa?"}, {"text_idx": "#000009", "text": "Namoonni baay\u2019een hojii kompiitarri bara kana keessatti hojjechaa jiru amanuu dadhabuun kun hafuura 666 ti jedhu. Hamma baratamee fi hamma keessa beeknutti kompiitarri qaamota bu\u2019uuraa olitti caqasne kun sadan waltaanaan waan biroo tokkollee hin barbaadu. Garuu kompiitara fayyadamuun hafuura 666 wajjin walitti hidhata uumuun ni jira ta\u2019a. isa kana ammaaf waan beeknu hin qabnu. Garuu kan beekuu qabnu uumamni kompiitaraa hafuuraa kamirraayyuu bilisa ta\u2019uusaati."}, {"text_idx": "#000015", "text": "Waa\u2019ee Vaayirasii bilbilaa hangam beektu?"}]